**projektas**

**reg. Nr. T-236**

**2.8. darbotvarkės klausimas**

**Pasvalio rajono savivaldybės taryba**

**Sprendimas**

**dėl pareigybių, dėl kurių teikiamas prašymas specialiųjų tyrimų tarnybai pateikti informaciją, sąrašo patvirtinimo**

2021 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos korupcijos prevencijos įstatymo (2021 m. birželio 29 d. įstatymo Nr. XIV-471 redakcija) 17 straipsnio 5 dalimi, Pasvalio rajono savivaldybės taryba nusprendžia:

1. Patvirtinti Pasvalio rajono savivaldybės biudžetinių įstaigų bei Pasvalio rajono savivaldybės valdomų įmonių pareigybių, į kurias, prieš skiriant asmenį, teikiamas prašymas Lietuvos Respublikos specialiųjų tyrimų tarnybai pateikti informaciją apie asmenį, siekiantį eiti pareigas, sąrašą:

|  |  |
| --- | --- |
| **Eil. Nr.** | **Įstaiga, įmonė / Pareigybės pavadinimas** |
| 1. | *Pasvalio rajono savivaldybės kontrolės ir audito tarnyba:* |
| 1.1. | Savivaldybės kontrolierius |
| 2.  | *Pasvalio rajono savivaldybės administracija:* |
| 2.1. | direktorius |
| 2.2. | direktoriaus pavaduotojas |
| 3. | *Pasvalio krašto muziejus:* |
| 3.1. | direktorius |
| 4. | *Uždaroji akcinė bendrovė „Pasvalio butų ūkis“:* |
| 4.1. | direktorius |
| 5. | *Uždaroji akcinė bendrovė „Pasvalio knygos“:* |
| 5.1. | direktorius |
| 6. | *Uždaroji akcinė bendrovė „Pasvalio vandenys“:* |
| 6.1. | direktorius |
| 7. | *UAB „Pasvalio autobusų parkas“:* |
| 7.1 | direktorius |

1. Nustatyti, kad prašymas Lietuvos Respublikos specialiųjų tyrimų tarnybai pateikti informaciją apie asmenį, siekiantį eiti pareigas, turi būti teikiamas ir prieš skiriant asmenį laikinai eiti šio sprendimo 1 punkte nurodytas pareigas, kai nėra paskirto nuolat šias pareigas einančio asmens.
2. Pripažinti netekusiu galios Pasvalio rajono savivaldybės tarybos 2015 m. rugpjūčio 27 d. sprendimą Nr. T1-94 „Dėl pareigybių sąrašo patvirtinimo“ (su visais aktualiais pakeitimais).
3. Nustatyti, kad:
	1. šis sprendimas skelbiamas Teisės aktų registre ir Pasvalio rajono savivaldybės interneto tinklalapyje [www.pasvalys.lt](http://www.pasvalys.lt);
	2. sprendimas, išskyrus 3 punktą, įsigalioja 2022 m. sausio 1 d.;
	3. iki šio sprendimo 1 punkto įsigaliojimo prašymai Lietuvos Respublikos specialiųjų tyrimų tarnybai teikiami pagal iki šio sprendimo 1 punkto įsigaliojimo galiojusį teisinį reguliavimą.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Juridinio ir personalo skyriaus vedėja

J. Karčiauskienė

2021-11-29

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**dėl pareigybių, dėl kurių teikiamas prašymas specialiųjų tyrimų tarnybai pateikti informaciją, sąrašo patvirtinimo**

**2021-11-29**

Pasvalys

**1. Problemos esmė**

2022 m. sausio 1 d. įsigaliosiančiame Lietuvos Respublikos korupcijos prevencijos įstatymo (2021 m. birželio 29 d. įstatymo Nr. XIV-471 redakcija) 17 straipsnio 5 dalyje nustatyta, kad į pareigas skiriantis subjektas patvirtina pareigybių, dėl kurių teikiamas prašymas Lietuvos Respublikos specialiųjų tyrimų tarnybai pateikti informaciją, sąrašą ir jį paskelbia savo interneto svetainėje. Pabrėžtina, kad dėl kitų pareigybių, kurios neįtrauktos į minėtą pareigybių sąrašą, negalima teikti prašymo Lietuvos Respublikos specialiųjų tyrimų tarnybai dėl informacijos pateikimo.

**2. Kokios siūlomos naujos teisinio reguliavimo nuostatos ir kokių rezultatų laukiama**

Šiuo sprendimo projektu siūloma patvirtinti Pasvalio rajono savivaldybės biudžetinių įstaigų bei Pasvalio rajono savivaldybės valdomų įmonių pareigybių, į kurias, prieš skiriant asmenį, teikiamas prašymas Lietuvos Respublikos specialiųjų tyrimų tarnybai pateikti informaciją apie asmenį, siekiantį eiti pareigas, sąrašą.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturi įtakos verslui.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai** – Juridinis ir personalo skyrius.

**7. Sprendimo projekto rengimo metu gauti specialistų vertinimai ir išvados –** negauta.

Skyriaus vedėja Jurgita Karčiauskienė